Keijo Leppänen

Keijo Rainer ”Keke” Leppänen (s. 12. maaliskuuta 1960 Virrat) on MTV3:n uutisankkuri, toimittaja sekä kirjailija.

Koulutukseltaan Leppänen on valtiotieteiden maisteri Helsingin yliopistosta, pääaineenaan poliittinen historia. Hän on työskennellyt MTV3-televisiokanavalla vuodesta 1993 lähtien. Uutisankkurina hän on työskennellyt vuodesta 1996.

Aiemmin Leppänen on työskennellyt varusmiestoimittajana Ruotuväessä, toimittajana Aamulehdessä ja myöhemmin Ilkassa (1981–1989) sekä toimitussihteerinä ja uutispäällikkönä Uudessa Suomessa (1989–1991). Leppänen on myös kirjoittanut kirjoja, muun muassa Mika Häkkisen elämäkerran Mika Häkkinen: Mestarin paluu.

Yksityiselämä 
Leppänen syntyi Virtain Kurjenkylässä 12. maaliskuuta 1960. 

Leppäsen perheeseen kuuluvat vaimo Hanna ja kolme poikaa.

Keijo Leppänen on Perussuomalaisten entisen puheenjohtajan Timo Soinin pikkuserkku.

Leppänen on toiminut Virroilla KesäVirratSoi-musiikkijuhlilla 'Keken kulman' haastattelijana. Leppänen asuu myös kesät Virroilla ja yleisesti korostaa virtolaisuuttaan.

Bibliografia

Lähteet

Aiheesta muualla 
 Jari Olavi Hiltunen: Keijo Leppänen – vaimokeskeinen kirjailija elämän arjen ja pyhyyden äärellä. Vetus Et Nova 26.8.2012.

Suomalaiset kirjailijat
Suomalaiset kristilliset kirjailijat
Suomalaiset uutisankkurit
Vuonna 1960 syntyneet
Elävät henkilöt